IMPORTANT: La presentació d'una sol·licitud de beca en aquesta convocatòria impedeix optar a beques d'altres línies que convoqui l'Oficina de Suport a la Iniciativa Cultural durant l'any en curs.
El termini de sol·licitud resta pendent de la publicació de la convocatòria 2020.
a) Currículum detallat de la persona sol·licitant seguint el model Europass que es pot trobar a: https://europass.cedefop.europa.eu/es/documents/curriculum-vitae, en el qual s'especifiquin els estudis i tots aquells aspectes valorables d'acord amb la base 7.
En el currículum s'ha de fer constar de manera expressa, si escau, el tipus de contracte, beca o pràctiques realitzades i el nombre d'hores de formació o de treballs i col·laboracions.
La manca d'aquesta informació en el currículum comporta que no es valorin aquests mèrits.
Tan sols es poden incloure en el currículum els estudis i els mèrits que es puguin acreditar documentalment.
Pel que fa a les publicacions en línia, s'ha de fer constar l'enllaç al web on es troba la publicació.
Si no s'inclou l'enllaç, no es valorarà.
b) Còpia del certificat de l'expedient acadèmic en què consti la nota mitjana dels estudis exigits i de la formació específica de la modalitat valorables d'acord amb la base 7 (màsters o postgraus).
Per obtenir la condició de beneficiàries, les persones sol·licitants, a més a més de complir amb allò que estableix la base general 4 han de complir amb el requisit següent:
Quantia, durada i horari de les beques
Les sol·licituds han de ser valorades d'acord amb els criteris següents:
a) Expedient acadèmic dels estudis que s'exigeixen a la base 2 (4 punts).
La puntuació de 4 punts s'atorgarà a l'aspirant amb la nota més alta i la resta es ponderaran a partir d'aquesta.
b) Màster en gestió cultural o equivalent finalitzat: 1 punt.
c) Treballs, col·laboracions i publicacions relacionats amb la modalitat de beca escollida, dins dels camps de la cultura i la creació (màxim 2 punts), segons el detall següent:
- Beques: 0,10 per mes, fins a 0,40 punts.
- Pràctiques: 0,10 per mes, fins a 0,50 punts.
- Publicacions: 0,10 punts per publicació, fins a 0,40 punts.
d) Formació complementària (fins a 3 punts), segons el detall següent:
- Coneixements de llengua catalana superiors (C2): 1 punt.
- Coneixements d'informàtica (màxim 1 punt):
Certificat d'Acreditació de Competències en Tecnologies de la Informació i la Comunicació (en endavant, ACTIC) de nivell mitjà o equivalent: 0,50 punts.
- Formació acadèmica complementària de la modalitat (màxim 1 punt):
Altres màsters o postgraus finalitzats o altra formació relacionada directament amb la modalitat: 0'50 punts per titulació.
En cas d'empat en la puntuació final, la Comissió de Valoració ha de fer una entrevista personal per determinar el candidat més idoni.
Si es considera necessari, es pot fer una entrevista amb el candidat o la candidata prèviament a la seva acceptació per tal de concretar els termes de realització de la beca.
Un cop finalitzat el termini de presentació de sol·licituds, l'Oficina de Suport a la Iniciativa Cultural publicarà la proposta provisional de beques concedides al Tauler de la Seu electrònica de la Generalitat de Catalunya.
Les persones proposades tindran 10 dies hàbils a comptar a partir de l'endemà de la publicació de la proposta provisional per presentar la documentació següent:
a) Document d'acceptació de la beca.
b) Còpia de la documentació acreditativa dels estudis que exigeix la base específica 2.
c) En el cas que no tingui el certificat de la Direcció General de Política Lingüística de nivell de suficiència de català (nivell C1), còpia del títol, diploma o certificat equivalent.
En el cas de tenir el certificat de la Direcció General esmentada, l'òrgan instructor ho ha de comprovar d'ofici.
d) Document de comunicació de la situació personal i familiar del perceptor de rendes del treball, o de la seva variació, al pagador (model 145).
Es pot obtenir a l'adreça d'Internet següent: http://www.agenciatributaria.es.
Si no es presenta el document d'acceptació i la resta de documentació que preveuen les bases específiques (si escau), s'entendrà que la persona beneficiària desisteix de la subvenció concedida.
El pagament de les beques es fa de manera fraccionada per mensualitats vençudes prèviament justificades amb la presentació prèvia d'un informe de la persona tutora del becari o becària on consti l'aprofitament adequat de la beca.